CELEX: 32004R1927
Language: fi
Date: 2004-10-21 00:00:00
Title: Neuvoston asetus (EY) N:o 1927/2004, annettu 21 päivänä lokakuuta 2004, Euroopan talousyhteisön ja Kap Verden tasavallan välisessä Kap Verden rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaoloajan jatkamista 1 päivän heinäkuuta 2004 ja 30 päivän kesäkuuta 2005 väliseksi ajaksi koskevan sopimuksen tekemisestä kirjeenvaihtona

6.11.2004   
            
            
               FI
            
            
               Euroopan unionin virallinen lehti
            
            
               L 332/1
            
         NEUVOSTON ASETUS (EY) N:o 1927/2004,
   annettu 21 päivänä lokakuuta 2004,
   Euroopan talousyhteisön ja Kap Verden tasavallan välisessä Kap Verden rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaoloajan jatkamista 1 päivän heinäkuuta 2004 ja 30 päivän kesäkuuta 2005 väliseksi ajaksi koskevan sopimuksen tekemisestä kirjeenvaihtona
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 37 artiklan yhdessä 300 artiklan 2 kohdan ja 3 kohdan ensimmäisen alakohdan kanssa,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   sekä katsoo seuraavaa:
   
               (1)
            
            
               Euroopan talousyhteisön ja Kap Verden tasavallan välisen Kap Verden rannikon edustalla harjoitettavasta kalastuksesta tehdyn sopimuksen (2) mukaisesti sopimuspuolet aloittavat ennen sopimuksen liitteenä olevan pöytäkirjan voimassaoloajan päättymistä neuvottelut määritelläkseen yhteisesti pöytäkirjan sisällön seuraavaksi kaudeksi ja liitteeseen tarvittaessa tehtävät muutokset tai lisäykset.
            
         
               (2)
            
            
               Sopimuspuolet päättivät jatkaa kirjeenvaihtona tehtävällä sopimuksella nykyisen pöytäkirjan (3), joka hyväksyttiin asetuksella (EY) N:o 301/2002 (4) voimassaoloaikaa yhdellä vuodella, kunnes pöytäkirjaan tehtäviä muutoksia koskevat neuvottelut saadaan päätökseen.
            
         
               (3)
            
            
               On yhteisön edun mukaista hyväksyä tämä pöytäkirjan voimassaoloajan jatkaminen.
            
         
               (4)
            
            
               Olisi vahvistettava päättymässä olevassa pöytäkirjassa vahvistettujen kalastusmahdollisuuksien jakoperusteet jäsenvaltioiden kesken,
            
         ON ANTANUT TÄMÄN ASETUKSEN:
   1 artikla
   Hyväksytään yhteisön puolesta Euroopan talousyhteisön ja Kap Verden tasavallan välisessä Kap Verden rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaoloajan jatkamista 1 päivän heinäkuuta 2004 ja 30 päivän kesäkuuta 2005 väliseksi ajaksi koskeva kirjeenvaihtona tehty sopimus.
   Sopimuksen teksti on tämän asetuksen liitteenä.
   2 artikla
   Pöytäkirjassa vahvistetut kalastusmahdollisuudet jaetaan jäsenvaltioiden kesken seuraavasti:
   
               
                           —
                        
                        
                           nuottaa käyttävät tonnikala-alukset:
                        
                     
            
               Ranska:
            
            
               19 alusta
            
         
               Espanja:
            
            
               18 alusta
            
         
               
                           —
                        
                        
                           vapapyydyksiä käyttävät tonnikala-alukset:
                        
                     
            
               Ranska:
            
            
               6 alusta
            
         
               Espanja:
            
            
               10 alusta
            
         
               Portugali:
            
            
               2 alusta
            
         
               
                           —
                        
                        
                           pintasiima-alukset:
                        
                     
            
               Espanja:
            
            
               52 alusta
            
         
               Portugali:
            
            
               10 alusta
            
         
               
                           —
                        
                        
                           pohjasiima-alukset:
                        
                     
            
               Portugali:
            
            
               keskimäärin 630 tonnia bruttovetoisuutta kuukaudessa vuosittaisena keskiarvona, kuitenkin siten, että enintään neljä alusta kalastaa samanaikaisesti
            
         Jos näiden jäsenvaltioiden lisenssihakemukset eivät kata pöytäkirjassa vahvistettuja kalastusmahdollisuuksia kokonaan, komissio voi ottaa huomioon minkä tahansa muun jäsenvaltion lisenssihakemukset.
   3 artikla
   Jäsenvaltioiden, joiden alukset kalastavat tämän sopimuksen nojalla, on ilmoitettava kaikkien Kap Verden kalastusvyöhykkeellä pyytämiensä kalakantojen saaliiden määrät komissiolle komission asetuksen (EY) N:o 500/2001 (5) mukaisesti.
   4 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Luxemburgissa 21 päivänä lokakuuta 2004.
      
         
            Neuvoston puolesta
         
         
            Puheenjohtaja
         
         G. ZALM
      
   
   
      (1)  Lausunto annettu 15. syyskuuta 2004 (ei vielä julkaistu virallisessa lehdessä).
   
      (2)  EYVL L 212, 9.8.1990, s. 3.
   
      (3)  EYVL L 47, 19.2.2002, s. 25.
   
      (4)  EYVL L 47 19.2.2002, s. 2.
   
      (5)  EYVL L 73, 15.3.2001, s. 8.
   KIRJEENVAIHTONA
   tehty sopimus Euroopan yhteisön ja Kap Verden tasavallan välisessä Kap Verden rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan voimassaoloajan jatkamisesta 1 päivän heinäkuuta 2004 ja 30 päivän kesäkuuta 2005 väliseksi ajaksi
   Arvoisa Herra
   Minulla on kunnia vahvistaa, että olemme sopineet seuraavasta väliaikaisjärjestelystä Euroopan talousyhteisön ja Kap Verden tasavallan hallituksen välisessä kalastussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn ja tällä hetkellä voimassa olevan (1 päivästä heinäkuuta 2001kesäkuun 30 päivään 2004) pöytäkirjan voimassaolon jatkumisen varmistamiseksi, kunnes pöytäkirjan muutoksia koskevat neuvottelut saadaan päätökseen:
   
               1.
            
            
               Viimeisten kolmen vuoden aikana sovellettua järjestelyä jatketaan 1 päivän heinäkuuta 2004 ja 30 päivän kesäkuuta 2005 välisenä aikana.
               Yhteisön väliaikaisjärjestelyn johdosta suorittama taloudellinen korvaus vastaa tällä hetkellä sovellettavan pöytäkirjan 2 artiklassa määrättyä vuosittaista määrää. Korvaus on suoritettava viimeistään 31 päivänä tammikuuta 2005. Pöytäkirjan 3 artiklassa tarkoitettuja kohdennettuja toimia koskevat korvaukset suoritetaan, kun 3 artiklassa määrätyt edellytykset täyttyvät.
            
         
               2.
            
            
               Tänä aikana kalastuslisenssejä myönnetään tällä hetkellä sovellettavan pöytäkirjan 1 artiklassa vahvistettujen rajoitusten mukaisesti sellaisia maksuja tai ennakkoja vastaan, jotka vastaavat pöytäkirjan liitteessä olevassa 2 kohdassa vahvistettuja maksuja ja ennakkoja.
            
         Olisin kiitollinen, jos voisitte vahvistaa saaneenne tämän kirjeen ja ilmaista suostumuksenne sen sisältöön.
   Vastaanottakaa, Arvoisa Herra, korkeimman kunnioitukseni vakuutus.
   
      
         Euroopan unionin neuvoston puolesta
      
   
   Arvoisa Herra
   Minulla on kunnia ilmoittaa saaneeni seuraavan tänään päivätyn kirjeenne:
   ”Minulla on kunnia vahvistaa, että olemme sopineet seuraavasta väliaikaisjärjestelystä Euroopan talousyhteisön ja Kap Verden tasavallan hallituksen välisessä kalastussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn ja tällä hetkellä voimassa olevan (1 päivästä heinäkuuta 2001kesäkuun 30 päivään 2004) pöytäkirjan voimassaolon jatkumisen varmistamiseksi, kunnes pöytäkirjan muutoksia koskevat neuvottelut saadaan päätökseen:
   
               1.
            
            
               Viimeisten kolmen vuoden aikana sovellettua järjestelyä jatketaan 1 päivän heinäkuuta 2004 ja 30 päivän kesäkuuta 2005 välisenä aikana.
               Yhteisön väliaikaisjärjestelyn johdosta suorittama taloudellinen korvaus vastaa tällä hetkellä sovellettavan pöytäkirjan 2 artiklassa määrättyä vuosittaista määrää. Korvaus on suoritettava viimeistään 31 päivänä tammikuuta 2005. Pöytäkirjan 3 artiklassa tarkoitettuja kohdennettuja toimia koskevat korvaukset suoritetaan, kun 3 artiklassa määrätyt edellytykset täyttyvät.
            
         
               2.
            
            
               Tänä aikana kalastuslisenssejä myönnetään tällä hetkellä sovellettavan pöytäkirjan 1 artiklassa vahvistettujen rajoitusten mukaisesti sellaisia maksuja tai ennakkoja vastaan, jotka vastaavat pöytäkirjan liitteessä olevassa 2 kohdassa vahvistettuja maksuja ja ennakkoja.
            
         Olisin kiitollinen, jos voisitte vahvistaa saaneenne tämän kirjeen ja ilmaista suostumuksenne sen sisältöön.”
   Minulla on kunnia ilmoittaa Teille, että Kap Verden hallitus hyväksyy kirjeenne sisällön sekä että kirjeenne ja tämä kirje muodostavat sopimuksen ehdotuksenne mukaisesti.
   Vastaanottakaa, Arvoisa Herra, korkeimman kunnioitukseni vakuutus.
   
      
         Kap Verden tasavallan hallituksen puolesta